Zápis z porady riešiteľského tímu

|  |  |
| --- | --- |
|  | |
| Dátum a čas | 13.2.2014, 14:00 – 16:00 |
| miesto konania | Zasadačka CCV, Šrobárova 2, Košice |
| typ stretnutia | Pracovné stretnutie manažmentu k aktuálnemu stavu riešenia projektu. |
| FacilitÁtor | RNDr. Jozef Gajdoš, PhD. |
| Zapísal | RNDr. Jozef Gajdoš, PhD. |

|  |
| --- |
| Prítomní |
| Podľa prezenčnej listiny. | |

# Program

1. Prehľad riešenia aktivít

2. Stav žiadostí o platbu

3. Spracovávanie výkazov

4. Verejné obstarávania

5. Stavby a sťahovanie

6. Zmena zmluvy

7. Rôzne

Navrhovaný program bol prijatý prítomnými účastníkmi bez pripomienok. Projektové stretnutie pokračovalo nasledovne:

|  |  |  |  |
| --- | --- | --- | --- |
| **1. Prehľad riešenia aktivít** | | | |
| diskusia | J. Gajdoš informoval o aktuálnom stave riešenia aktivít po 8 mesiacoch (1/3) realizácie projektu. Aktivity 1.1, 1.2 a 1.3 sa podľa informácií z TUKE momentálne realizujú na úrovni prorektorov.  Riešenie časti pilotných projektov v aktivite 3.6 beží podľa plánu. Úlohy naviazané na VO IKT (PP2 – videokonferenčná miestnosť, PP6 – bezpilotné letecké zariadenie) a na VO stavby (PP3 – audio laboratórium) momentálne stoja a čakajú na ukončenie VO a začatie realizácie.  Celkovo bolo k 31.1.2014 vykázaných 24 400 (22 %) hodín z celkového počtu 110 522. | | |
|  | | | |
| závery |  | | |
| Vzhľadom na naviazanosť ďalších aktivít je proces VO na stavby je kľúčovým prvkom pre úspešné riešenie projektu. Vyvinúť maximálnu súčinnosť pre jeho úspešnú realizáciu. | | | |
| Úlohy | | Zodpovedný | termín |
|  | |  |  |

|  |  |  |  |
| --- | --- | --- | --- |
| **2. Stav žiadostí o platbu** | | | |
| diskusia | Finančný manažér B. Grega informoval o procese podávania žiadostí o platbu. K 13.2.2014 bolo zaslaných 6 žiadostí o platbu a nárokovaných bolo cca 180 000 €. Preplatená bola zatiaľ len jedna žiadosť a to ŽOP č. 2. ŽOP č. 1 a ŽOP č. 3 čakajú na schválenie verejného obstarávania na letenky. | | |
|  | | | |
| závery |  | | |
|  | | | |
| Úlohy | | Zodpovedný | termín |
|  | |  |  |

|  |  |  |  |
| --- | --- | --- | --- |
| **3. Spracovávanie výkazov** | | | |
| diskusia | Asistent projektového manažéra Z. Džadžovská informovala o procese zberu a spracovávania pracovných a kumulatívnych výkazov. Navrhla presunúť termín na uzavretie výkazov na 10. deň v mesiaci. Pri súčasnom termíne dochádza k časovému sklzu, keďže niektorí riešitelia odovzdávajú výkazy po termíne. Denisa Krivošová-Bellušová tiež navrhla posunúť termín na skorší dátum. Pri aktuálnom termíne vzniká koncom mesiaca hrdlo, kedy sa nakopia výkazy z viacerých projektov a vzhľadom na obmedzené personálne kapacity (1 človek) ich nie je možné spracovať v termíne. | | |
|  | | | |
| závery |  | | |
|  | | | |
| Úlohy | | Zodpovedný | termín |
| Presunúť termín uzatvárania výkazov na portáli projektov na 10. deň v mesiaci. | | J. Gajdoš | marec 2014 |

|  |  |  |  |
| --- | --- | --- | --- |
| **4. Verejné obstarávania** | | | |
| diskusia | J. Gajdoš informoval o rozhodnutí TUKE zrušiť verejné obstarávanie na IKT a vypísať novú súťaž rozdelenú do 4 celkov. Potenciálne dodanie zariadení sa týmto posúva o niekoľko mesiacov. Zároveň sa jedná o možnosť opraviť chybné špecifikácie (Klembara - EPS, Sokol – záložné zdroje).  Verejné obstarávanie na stavby je v 2. Kole a uchádzači dostali súťažné podklady na základe ktorých môžu vypracovať cenové ponuky. Aktuálne prebieha fáza vysvetľovania súťažných podkladov. Termín na zaslanie cenovej ponuky je 6.3.2014.  Verejné obstarávanie na publicitu už prebehlo a 11.2.2014 sa konala elektronická aukcia. O výsledku nás bude informovať hlavný partner TUKE. | | |
|  | | | |
| závery |  | | |
|  | | | |
| Úlohy | | Zodpovedný | termín |
|  | |  |  |

|  |  |  |  |
| --- | --- | --- | --- |
| **5. Stavby a sťahovanie** | | | |
| diskusia | J. Gajdoš informoval že po ukončení VO na stavby bude potrebné vysťahovať časť budovy na Jesennej 5, ktorej sa bude týkať rekonštrukcia. Dekan PF UPJŠ zadal úlohu vypracovať harmonogram presunu častí ústavov matematiky (ÚMV), fyziky (ÚFV) a pracoviska CAI. S presunom ÚFV je spojený aj presun laboratória jadrovej a subjadrovej fyziky a presun rádioaktívnych látok používaných vo výučbe. ÚFV sa presunie do aktuálnych priestorov ÚINF, ktoré majú byť pred tým rekonštruované. Pracovníci ÚINF budú dočasne do skončenia rekonštrukcie Jesennej 5 umiestnený v kanceláriách iných ústavov, v študovni a pod. Po skončení rekonštrukcie Jesennej 5 sa presunú do nových priestorov v Technicome. | | |
|  | | | |
| závery |  | | |
|  | | | |
| Úlohy | | Zodpovedný | termín |
| Vypracovať harmonogram sťahovania a rekonštrukcie | | J. Gajdoš | marec 2014 |

|  |  |  |  |
| --- | --- | --- | --- |
| **6. Zmena zmluvy** | | | |
| diskusia | Z dôvodu nedostatku personálnych kapacít na TUKE sa žiadosť o zmenu zmluvy v blízkej budúcnosti nebude podávať. Zo strany UPJŠ je pripravená žiadosť týkajúca sa duplicity EZS, ciest zahraničných pracovníkov a iných presunov medzi položkami v rozpočte. Projektový manažér požiada hlavného partnera o prehodnotenie možnosti podať žiadosť o zmenu zmluvy. | | |
|  | | | |
| závery |  | | |
|  | | | |
| Úlohy | | Zodpovedný | termín |
| Požiadať hlavného partnera o prehodnotenie možnosti podať žiadosť o zmenu zmluvy | | J. Gajdoš |  |

|  |  |  |  |
| --- | --- | --- | --- |
| **7. Rôzne** | | | |
| diskusia | E. Kováčová informovala o procese vytvárania a kompletizácie personálnej dokumentácie. Navrhla zmeniť formulácie v náplniach práce tak, aby pri zmene pozície v rámci projektu Technicom nemuselo dochádzať k aktualizácii pracovnej náplne.  Projektový manažér poďakoval celému tímu za profesionálne odvádzanú prácu. | | |
|  | | | |
| závery |  | | |
|  | | | |
| Úlohy | | Zodpovedný | termín |
| Zovšeobecniť formulácie v menených a nových pracovných náplniach | | E. Kováčová, J. Gajdoš |  |

**Ďalšie informácie**

|  |  |  |
| --- | --- | --- |
| Prizvaní |  | |
| Dodatočné poznámky |  | |
| ZápisnicU Zapísal | J. Gajdoš | |
| Nasledujúca porada | Dátum: | - |
| čas: | - |
| Miesto: | - |